b'\n_START_ARTICLE_\nEkrazitas\n_START_PARAGRAPH_\nEkrazitas (angl. ecrasite)\xc2\xa0\xe2\x80\x93 sprogstamoji med\xc5\xbeiaga, esanti amonio krezilato ir pikrino r\xc5\xabg\xc5\xa1ties mi\xc5\xa1inys, nejautrus dr\xc4\x97gmei, sm\xc5\xabgiui ir ugniai. Ekrazit\xc4\x85 1888\xe2\x80\x931889\xc2\xa0m. i\xc5\xa1rado Siersch ir Kubin, jis buvo naudojamas Austrijoje artilerijos sviediniams u\xc5\xbetaisyti._NEWLINE_Ekrazitas gaminamas neutralizuojant sot\xc5\xb3j\xc4\xaf trinitrokrezolio tirpal\xc4\x85 amoniaku. Gaunama druska, pana\xc5\xa1i \xc4\xaf amonio pikrat\xc4\x85._NEWLINE_Ekrazitas yra skais\xc4\x8diai geltona kieta med\xc5\xbeiaga. Paliesta ji atrodo va\xc5\xa1ki\xc5\xa1ka, lydosi apie 100\xc2\xa0\xc2\xb0C. Padegtas atvira liepsna ekrazitas dega nedetonuodamas. Detonacij\xc4\x85 galima ekrazitui degant u\xc5\xbedaroje erdv\xc4\x97je. Ekrazitas nejautrus trin\xc4\x8diai. Jo iniciacijai reikia detonatoriaus. Keli\xc4\x85 pla\xc4\x8diam jo naudojimui u\xc5\xbekirto keli nepaai\xc5\xa1kinti sprogimai u\xc5\xbetaisant artilerijos sviedinius.'